8. การจัดการ

  1. โครงสร้างการจัดการ

1.1 โครงสร้างกรรมการบริษัท

ประกอบด้วยคณะกรรมการทั้งหมด 3 ชุด ได้แก่ คณะกรรมการบริษัท คณะกรรมการบริหาร
และคณะกรรมการตรวจสอบ โดยมีขอบเขตอำนาจหน้าที่ของคณะกรรมการแต่ละชุดดังนี้

  ขอบเขตอำนาจหน้าที่ของคณะกรรมการบริษัท

  1. การกำหนดนโยบายและทิศทางการดำเนินงานของบริษัทฯ
  และกำกับดูแลให้ฝ่ายจัดการดำเนินการตามนโยบายที่กำหนดไว้อย่างมีประสิทธิภาพ
  มีการติดตามการดำเนินกิจการของบริษัทฯ ตลอดเวลา

  2. รับผิดชอบจัดการและตัดสินใจในกิจการทั้งหลายทั้งปวงของบริษัทฯ
  ภายในขอบเขตที่ระบุไว้ในวัตถุประสงค์และข้อบังคับของบริษัทฯ
  รวมทั้งควบคุมดูแลให้มีการปฏิบัติตามกฎหมายที่เกี่ยวข้อง

  3. มีอำนาจหน้าที่ตามที่ได้รับมอบหมายจากผู้ถือหุ้น
  เว้นแต่เรื่องต่อไปนี้ซึ่งคณะกรรมการต้องได้รับอนุมัติจากที่ประชุมผู้ถือหุ้นก่อนดำเนินการ

  3.1 เรื่องที่กฎหมายกำหนดให้ต้องมีมติที่ประชุมผู้ถือหุ้น

  3.2 การทำรายการที่เกี่ยวโยงกันที่มีขนาดของรายการเมื่อคำนวณตามเกณฑ์ที่ตลาดหลักทรัพย์ฯ
  กำหนดแล้วมีค่าตั้งแต่ร้อยละ 50 ขึ้นไป

  3.3 การซื้อหรือขายสินทรัพย์สำคัญที่มีขนาดของรายการเมื่อคำนวณตามเกณฑ์ที่ตลาดหลักทรัพย์ฯ
  กำหนดแล้วมีค่าตั้งแต่ร้อยละ 50 ขึ้นไป

  ขอบเขตอำนาจหน้าที่ของกรรมการบริหาร

  1.
  กำหนดกระบวนการดำเนินธุรกิจในทางปฏิบัติตามนโยบายและทิศทางที่คณะกรรมการบริษัทมอบหมาย

  2. กำกับควบคุมดูแลฝ่ายจัดการให้ดำเนินงานตามกระบวนการที่กำหนดในข้อ 1

  3. พิจารณาทบทวน อนุมัติระเบียบวิธีการปฏิบัติว่าด้วยการจัดซื้อ จัดจ้าง การพนักงาน ฯลฯ

  4. พิจารณาอนุมัติการแต่งตั้งโยกย้ายพนักงานในระดับผู้ช่วยรองกรรมการผู้จัดการและต่ำกว่า

  5. พิจารณานำเสนอต่อคณะกรรมการบริษัทเพื่อขออนุมัติอัตราการขึ้นเงินเดือน ค่าจ้าง
  และเงินรางวัล (โบนัส) ประจำปีสำหรับพนักงาน

  ขอบเขตหน้าที่และความรับผิดชอบของคณะกรรมการตรวจสอบ

  1. สอบทานให้บริษัทฯ มีการรายงานทางการเงินอย่างถูกต้องและเพียงพอ

  2. สอบทานให้บริษัทฯ มีระบบการควบคุมภายใน (Internal Control)
  และระบบการตรวจสอบภายใน (Internal Audit) ที่เหมาะสมและมีประสิทธิผล
  และพิจารณาความเป็นอิสระของหน่วยงานตรวจสอบภายใน
  ตลอดจนให้ความเห็นชอบในการพิจารณาแต่งตั้ง โยกย้าย
  เลิกจ้างหัวหน้าหน่วยงานตรวจสอบภายใน
  หรือหน่วยงานอื่นใดที่รับผิดชอบเกี่ยวกับการตรวจสอบภายใน

  3. สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์และกฎหมายที่เกี่ยวข้องกับธุรกิจของบริษัทฯ

  4. พิจารณา คัดเลือก
  เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทฯ
  และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
  โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

  5. พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
  ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
  เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัทฯ

  6. จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
  ซึ่งรายงานดังกล่าวต้องลงนามโดยประธานคณะกรรมการตรวจสอบ
  และต้องประกอบด้วยข้อมูลอย่างน้อยดังต่อไปนี้

  (ก) ความเห็นเกี่ยวกับความถูกต้อง ครบถ้วน
  เป็นที่เชื่อถือได้ของรายงานทางการเงินของบริษัทฯ

  (ข) ความเห็นเกี่ยวกับความเพียงพอของระบบควบคุมภายในของบริษัทฯ

  (ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

  (ง) ความเห็นเกี่ยวกับความเหมาะสมของผู้สอบบัญชี

  (จ) ความเห็นเกี่ยวกับรายการที่อาจมีความขัดแย้งทางผลประโยชน์

  (ฉ) จำนวนการประชุมคณะกรรมการตรวจสอบ
  และการเข้าร่วมประชุมกรรมการตรวจสอบแต่ละท่าน

  (ช)
  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
  (Charter)

  (ซ)
  รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

  7.
  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

  8. ในการปฏิบัติหน้าที่ของคณะกรรมการตรวจสอบ
  หากพบหรือมีข้อสงสัยว่ามีรายการหรือการกระทำดังต่อไปนี้
  ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัทฯ
  ให้คณะกรรมการตรวจสอบรายงานต่อคณะกรรมการของบริษัท
  เพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

  (ก) รายการที่เกิดความขัดแย้งทางผลประโยชน์

  (ข) การทุจริตหรือมีสิ่งผิดปกติหรือมีความบกพร่องที่สำคัญในระบบควบคุมภายใน

  (ค) การฝ่าฝืนกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์
  หรือกฎหมายที่เกี่ยวข้องกับธุรกิจของบริษัทฯ

  หากคณะกรรมการของบริษัทหรือผู้บริหารไม่ดำเนินการให้มีการปรับปรุงแก้ไขภายในเวลาตามวรรคหนึ่ง
  กรรมการตรวจสอบรายใดรายหนึ่งอาจรายงานว่ามีรายการหรือการกระทำตามวรรคหนึ่งต่อสำนักงานคณะกรรมการกำกับหลักทรัพย์และตลาดหลักทรัพย์หรือตลาดหลักทรัพย์

  ในการปฏิบัติหน้าที่ตามวรรคหนึ่ง
  คณะกรรมการตรวจสอบมีความรับผิดชอบต่อคณะกรรมการบริษัทโดยตรง
  และคณะกรรมการบริษัทยังคงมีความรับผิดชอบในการดำเนินงานของบริษัทฯ ต่อบุคคลภายนอก

1.2 รายชื่อและตำแหน่งของกรรมการและผู้บริหาร ณ วันที่ 1 กุมภาพันธ์ 2555

คณะกรรมการบริษัท

1. นายประชา เหตระกูล ประธานกรรมการ

2. นายปรีชา เศขรฤทธิ์ กรรมการผู้จัดการ

3. นายพิชญพงศ์ ณ บางช้าง กรรมการและกรรมการบริหาร

4. นายกมลศักดิ์ พันธุเสน กรรมการและกรรมการอิสระ

5. นายสวาสดิ์ ปุ้ยพันธวงศ์ กรรมการและกรรมการอิสระ

6. นางพิมพ์ใจ ศรีสวัสดิ์ กรรมการและกรรมการอิสระ

7. นายสมชัย ไชยศุภรากุล กรรมการและกรรมการอิสระ

8. นางสาวประภา เทียนเกษม กรรมการ

9. นางพูนทรัพย์ อัศวนภากาศ กรรมการ

คณะกรรมการบริหาร

1. นายประชา เหตระกูล ประธานกรรมการบริหาร

2. นายปรีชา เศขรฤทธิ์ กรรมการ

3. นายพิชญพงศ์ ณ บางช้าง กรรมการ

คณะกรรมการตรวจสอบ

1. นายกมลศักดิ์ พันธุเสน* ประธานกรรมการตรวจสอบ

2. นายสวาสดิ์ ปุ้ยพันธวงศ์ กรรมการตรวจสอบ

3. นางพิมพ์ใจ ศรีสวัสดิ์* กรรมการตรวจสอบ

  หมายเหตุ * มีความรู้และประสบการณ์ในการสอบทานงบการเงินของบริษัท

คณะที่ปรึกษาคณะกรรมการบริษัท

1. นายศุกรีย์ แก้วเจริญ ประธานที่ปรึกษา

2. ดร. สุบิน ปิ่นขยัน ที่ปรึกษากิตติมศักดิ์

3. ศ. ศิริ เกวลินสฤษดิ์ ที่ปรึกษา

4. นายสมศักดิ์ ตีระพัฒนกุล ที่ปรึกษา

ที่ปรึกษาคณะกรรมการบริหาร

  1. นางส่องศรี กัลยาณมิตร ที่ปรึกษาคณะกรรมการบริหาร

เจ้าหน้าที่ระดับบริหาร

  1. นายวิรัตน์ จุลนวล รองกรรมการผู้จัดการ (สำนักบริหารและกฎหมาย) และเลขานุการบริษัท

  2. นางสาวจิรประภา แสงจันทร์ รองกรรมการผู้จัดการ (การเงินและวางแผน)

  3. นางสุจีปภา สิงโตกุล รองกรรมการผู้จัดการ (การตลาด)

  4. นายนครินทร์ คร้ามอยู่ รองกรรมการผู้จัดการ (พัฒนาโครงการ)

1.3 การคัดเลือกกรรมการอิสระ

บริษัทฯ ได้กำหนดนิยามกรรมการอิสระของบริษัท ซึ่งเป็นไปตามข้อกำหนดของคณะกรรมการตลาดทุน
ก.ล.ต. และตลาดหลักทรัพย์ฯ โดยกรรมการอิสระคือกรรมการที่ไม่ได้บริหารจัดการบริษัทฯ
หรือบริษัทย่อยของบริษัทฯ มีความอิสระจากคณะผู้บริหารและผู้ถือหุ้นรายใหญ่ และไม่มีธุรกิจกับบริษัทฯ
ซึ่งอาจส่งผลกระทบในทางลบต่อผลประโยชน์ของบริษัทฯ และ/หรือผลประโยชน์ของผู้ถือหุ้น

คุณสมบัติของกรรมการอิสระ

  - ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทฯ บริษัทใหญ่ บริษัทย่อย
  บริษัทร่วม หรือนิติบุคคลที่อาจมีความขัดแย้ง
  โดยนับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย

  - ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
  ที่ปรึกษาที่ได้รับเงินเดือนประจำหรือผู้มีอำนาจควบคุมของบริษัทฯ บริษัทใหญ่ บริษัทย่อย บริษัทร่วม
  บริษัทย่อยลำดับเดียวกัน หรือนิติบุคคลที่อาจมีความขัดแย้ง

  - ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
  ในลักษณะที่เป็นบิดามารดา คู่สมรส พี่น้อง และบุตร รวมทั้งคู่สมรสของบุตรของผู้บริหาร
  ผู้ถือหุ้นรายใหญ่ ผู้มีอำนาจควบคุมหรือบุคคลที่จะได้รับการเสนอให้เป็นผู้บริหาร
  หรือผู้มีอำนาจควบคุมของบริษัทฯ หรือบริษัทย่อย

  - ไม่มีหรือเคยมีความสัมพันธ์ทางธุรกิจกับบริษัทฯ บริษัทใหญ่ บริษัทย่อย บริษัทร่วม
  หรือนิติบุคคลที่อาจมีความขัดแย้ง
  ในลักษณะที่อาจเป็นการขัดขวางการใช้วิจารณญาณอย่างอิสระของตน
  รวมทั้งไม่เป็นหรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
  หรือผู้บริหารของผู้ที่มีความสัมพันธ์ทางธุรกิจกับบริษัทฯ บริษัทใหญ่ บริษัทย่อย บริษัทร่วม
  หรือนิติบุคคลที่อาจมีความขัดแย้ง

  - ไม่เป็นหรือเคยเป็นผู้ให้บริการทางวิชาชีพใดๆ
  ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
  ซึ่งได้รับค่าบริการเกินกว่าสองล้านบาทต่อปีจากบริษัทฯ บริษัทใหญ่ บริษัทย่อย บริษัทร่วม
  หรือนิติบุคคลที่อาจมีความขัดแย้ง ทั้งนี้ในกรณีที่ผู้ให้บริการทางวิชาชีพเป็นนิติบุคคล
  ให้รวมถึงการเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ ผู้บริหาร
  หรือหุ้นส่วนผู้จัดการ ของผู้ให้บริการทางวิชาชีพนั้นด้วย

  - ไม่เป็นกรรมการที่ได้รับการแต่งตั้งขึ้น เพื่อเป็นตัวแทนของกรรมการบริษัทฯ ผู้ถือหุ้นรายใหญ่
  หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

  -
  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัทฯ

กระบวนการสรรหากรรมการอิสระ

คณะกรรมการบริหารจะเป็นผู้สรรหาและคัดเลือกบุคคลที่มีคุณสมบัติที่เหมาะสมที่จะแต่งตั้งเป็นกรรมการอิสระ
และมีขั้นตอนในการตรวจสอบคุณสมบัติกับหน่วยงานที่เกี่ยวข้อง
แล้วจึงนำเสนอต่อที่ประชุมคณะกรรมการบริษัทเพื่อพิจารณาอนุมัติ
เมื่อผ่านความเห็นชอบจากที่ประชุมคณะกรรมการบริษัทแล้ว จึงนำเสนอต่อที่ประชุมผู้ถือหุ้น

1.4. การเข้าร่วมประชุมของกรรมการ

ในปี พ.ศ. 2553 คณะกรรมการมีการประชุมรวมทั้งสิ้น 10 ครั้ง
โดยการเข้าร่วมประชุมของกรรมการแต่ละท่านสรุปได้ดังนี้

ชื่อคณะกรรมการ จำนวนการประชุม (ครั้ง) จำนวนการเข้าประชุม (ครั้ง)

  1. นายประชา เหตระกูล 10 10

  2. นายปรีชา เศขรฤทธิ์ 10 10

  3. นายพิชญพงศ์ ณ บางช้าง 10 10

  4. นายกมลศักดิ์ พันธุเสน 10 10

  5. นายสวาสดิ์ ปุ้ยพันธวงศ์ 10 9

  6. นางพิมพ์ใจ ศรีสวัสดิ์ 10 10

  7. นายสมชัย ไชยศุภรากุล 10 10

  8. นางสาวประภา เทียนเกษม 10 10

  9. นางพูนทรัพย์ อัศวนภากาศ *6 6

  * จำนวนการประชุมนับจากวันที่ได้รับการแต่งตั้งให้ดำรงตำแหน่ง

  2. การสรรหากรรมการและผู้บริหาร

กรรมการบริหารและกรรมการบริษัท เป็นผู้คัดเลือกและกลั่นกรองบุคคลที่มีคุณสมบัติครบถ้วน
เหมาะสม และนำเสนอต่อที่ประชุมคณะกรรมการบริษัทเพื่อพิจารณาเห็นชอบ
แล้วจึงนำเสนอต่อที่ประชุมผู้ถือหุ้นเพื่อพิจารณาอนุมัติ โดยในปัจจุบันบริษัทฯ
ยังไม่มีการแต่งตั้งคณะกรรมการสรรหา (Nominating Committee)

การเลือกตั้งกรรมการในที่ประชุมผู้ถือหุ้น ใช้หลักเกณฑ์และวิธีการดังต่อไปนี้

  1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 1) เลือกตั้งบุคคลคนเดียว
  หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

  3) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการ
  เท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
  ให้ผู้เป็นประธานเป็นผู้ออกเสียงชี้ขาด

  3. ค่าตอบแทนกรรมการและผู้บริหาร

  บริษัทฯ ได้มีการกำหนดค่าตอบแทนที่เป็นตัวเงิน ดังนี้

  (1) เงินบำเหน็จของกรรมการ

  ชื่อกรรมการ ค่าตอบแทนรวมต่อปี

  1. นายประชา เหตระกูล 120,000 บาท

  2. นายปรีชา เศขรฤทธิ์ 100,000 บาท

  3. นายพิชญพงศ์ ณ บางช้าง 100,000 บาท

  4. นายกมลศักดิ์ พันธุเสน 120,000 บาท

  5. นายสวาสดิ์ ปุ้ยพันธวงศ์ 100,000 บาท

  6. นางพิมพ์ใจ ศรีสวัสดิ์ 100,000 บาท

  7. นางสาวประภา เทียนเกษม 100,000 บาท

  8. นายสมชัย ไชยศุภรากุล 100,000 บาท

  9. นางพูนทรัพย์ อัศวนภากาศ 66,666.67 บาท

  (2) ค่าตอบแทนของคณะกรรมการตรวจสอบ

  ชื่อกรรมการ ค่าตอบแทนรวมต่อปี

  1. นายกมลศักดิ์ พันธุเสน 50,000 บาท

  2. นายสวาสดิ์ ปุ้ยพันธวงศ์ 50,000 บาท

  3. นางพิมพ์ใจ ศรีสวัสดิ์ 50,000 บาท

  (3) เงินเดือนของกรรมการบริหารและผู้บริหารของบริษัทฯ

  จำนวน 10 ราย เท่ากับ 11,835,917 บาท

  ค่าตอบแทนอื่น ประกอบด้วย กองทุนสำรองเลี้ยงชีพและโบนัสเท่ากับ 2,314,492 บาท

  4. การกำกับดูแลกิจการ

  บริษัท เอ็ม ดี เอ็กซ์ จำกัด (มหาชน) ได้ตระหนักถึงความสำคัญของการกำกับดูแลกิจการที่ดี
  ตามหลัก CG (Corporate Governance)
  ตามแนวทางที่ตลาดหลักทรัพย์แห่งประเทศไทยกำหนด
  โดยได้นำมาเป็นแนวปฎิบัติในการกำหนดนโยบายการทำงานเพื่อให้เกิดความโปร่งใส
  สามารถเปิดเผยข้อมูลของบริษัทฯ ได้ถูกต้อง ครบถ้วนทันต่อเหตุการณ์
  และมีการบริหารจัดการที่ซื่อสัตย์ สุจริต เพื่อสร้างความเชื่อมั่นให้แก่ผู้ถือหุ้น
  นักลงทุนและผู้ที่เกี่ยวข้องทุกท่าน บริษัทฯ
  จึงได้กำหนดนโยบายการกำกับดูแลกิจการตามหลักเกณฑ์การกำกับดูแลกิจการที่ดีสำหรับบริษัทจดทะเบียน
  ปี 2549 ซึ่งแบ่งเป็นหัวข้อหลัก 5 หมวด ดังนี้

1.  สิทธิของผู้ถือหุ้น

2.  การปฏิบัติต่อผู้ถือหุ้นอย่างเท่าเทียมกัน

3.  บทบาทของผู้มีส่วนได้เสีย

4.  การเปิดเผยข้อมูลและความโปร่งใส

5.  ความรับผิดชอบของคณะกรรมการ

4.1 สิทธิของผู้ถือหุ้น

  บริษัทฯ ตระหนักถึงสิทธิของผู้ถือหุ้นในความเป็นเจ้าของในการควบคุมบริษัทฯ
  โดยผ่านการแต่งตั้งคณะกรรมการบริษัทฯ ให้ทำหน้าที่แทนผู้ถือหุ้น
  และมีสิทธิในการตัดสินใจเกี่ยวกับการเปลี่ยนแปลงที่สำคัญของบริษัทฯ คณะกรรมการบริษัทฯ
  ส่งเสริมให้ผู้ถือหุ้นได้ใช้สิทธิของตนตามสิทธิขั้นพื้นฐานของผู้ถือหุ้น
  โดยผู้ถือหุ้นทุกรายมีสิทธิและความเท่าเทียมกันในด้านต่างๆ ดังนี้

-   สิทธิในการับข่าวสารข้อมูลของกิจการ ผลการดำเนินงาน
    และนโยบายการบริหารงานอย่างเพียงพอ สม่ำเสมอ และทันเวลา

-   สิทธิการได้รับทราบกฎเกณฑ์และวิธีการในการเข้าร่วมประชุมผู้ถือหุ้น การแสดงความคิดเห็น
    ให้ข้อเสนอแนะ และร่วมพิจารณาตัดสินในการเปลี่ยนแปลงที่สำคัญของบริษัทต่างๆ เช่น
    การแต่งตั้งคณะกรรมการของบริษัท การแต่งตั้งผู้สอบบัญชี เป็นต้น

-   สิทธิอื่นใดของผู้ถือหุ้นตามพระราชบัญญัติบริษัทมหาชนจำกัด

-   สิทธิในการรับทราบข้อมูลที่เพียงพอต่อการพิจารณาในแต่ละวาระก่อนการประชุม
    รวมถึงมีโอกาสซักถามกรรมการทั้งในที่ประชุม นอกจากนี้คณะกรรมการบริษัท
    ยังตระหนักและให้ความสำคัญถึงสิทธิของผู้ถือหุ้นที่จะไม่กระทำการใดๆ
    อันเป็นการละเมิดหรือริดรอนสิทธิของผู้ถือหุ้น โดยในการประชุมผุ้ถือหุ้นในแต่ละครั้ง บริษัทฯ
    มีการดำเนินการดังนี้

  การจัดการประชุมผู้ถือหุ้น

  บริษัทฯ ได้ตระหนักถึงความสำคัญของการจัดการประชุมผู้ถือหุ้นทั้งการประชุมสามัญผู้ถือหุ้นประจำปี
  (Annual General Meeting) และการประชุมวิสามัญผู้ถือหุ้น
  โดยได้กำหนดให้มีการประชุมใหญ่สามัญผู้ถือหุ้นปีละ 1 ครั้ง ภายในระยะเวลาไม่เกิน 4 เดือน
  นับตั้งแต่วันสิ้นสุดรอบปีบัญชี และกรณีมีความจำเป็นต้องเสนอวาระเป็นพิเศษ
  ในเรื่องที่มีผลกระทบต่อผลประโยชน์ของผู้ถือหุ้นเกี่ยวกับกฎหมาย ข้อกำหนดที่บังคับต่างๆ
  ที่ต้องได้การอนุมัติจากผู้ถือหุ้น คณะกรรมการบริษัทฯ จะเรียกประชุมวิสามัญผู้ถือหุ้นเป็นกรณีไป

  การจัดส่งหนังสือเชิญประชุมผู้ถือหุ้น

  บริษัทฯ ได้มอบหมายให้ บริษัท ศูนย์รับฝากหลักทรัพย์ (ประเทศไทย) จำกัด
  ซึ่งเป็นนายทะเบียนหลักทรัพย์ของบริษัทเป็นผู้ดำเนินการ
  จัดส่งหนังสือเชิญประชุมที่มีรายละเอียดวาระการประชุม
  ข้อมูลประกอบที่สำคัญและจำเป็นสำหรับการตัดสินใจ
  พร้อมความเห็นของคณะกรรมการประกอบเหตุผลและความจำเป็นในแต่ละวาระ /
  รายงานการประชุมของปีที่ผ่านมาที่มีรายละเอียดครบถ้วน / รายงานประจำปี 2553
  งบการเงินประจำปี 2553 และ แผ่น CD_ROM /
  ประวัติของบุคคลที่ได้รับการเสนอชื่อให้เข้าดำรงตำแหน่งกรรมการ /
  ประวัติของบุคคลที่ได้รับการเสนอชื่อให้เข้าดำรงตำแหน่งกรรมการเพิ่มเติม /
  หนังสือมอบฉันทะและรายชื่อของประธานกรรมการตรวจสอบและกรรมการผู้จัดการ
  พร้อมทั้งคำแนะนำในการมอบฉันทะ
  เพื่อให้ผู้ถือหุ้นสามารถเลือกที่จะมอบฉันทะในการเข้าร่วมประชุมแทนได้
  รวมทั้งแผนที่แสดงสถานที่ประชุม

  โดยบริษัทได้จัดส่งหนังสือเชิญประชุมล่วงหน้าไม่น้อยกว่า 7 วัน ก่อนวันประชุม
  และบริษัทได้เผยแพร่ข้อมูลของบริษัท ทั้งภาษาไทยและภาษาอังกฤษ ทั้งหมดไว้บนเว็บไซด์
  www.mdx.co.th ล่วงหน้าก่อนวันประชุม
  และได้ประกาศลงหนังสือพิมพ์รายวันติดต่อกันไม่น้อยกว่า 3 วันก่อนวันประชุม
  ทั้งนี้เพื่อให้ผู้ถือหุ้นมีสิทธิได้รับทราบถึงเรื่องที่จะพิจารณาในที่ประชุมผู้ถือหุ้นพร้อมทั้งได้รับข้อมูลประกอบการตัดสินใจล่วงหน้าก่อนการประชุม

  กรณีที่ผู้ถือหุ้นประสงค์มอบฉันทะให้ผู้อื่นมาประชุมแทน
  สามารถเลือกมอบฉันทะให้บุคคลใดบุคคลหนึ่งหรือประธานกรรมการตรวจสอบหรือกรรมการผู้จัดการ
  ของบริษัทเข้าร่วมประชุมลงคะแนนเสียงแทนได้

  การอำนวยความสะดวกแก่ผู้ถือหุ้น

  ในการจัดประชุมผู้ถือหุ้นของบริษัท บริษัทฯ
  ได้อำนวยความสะดวกให้กับผู้ถือหุ้นอย่างเท่าเทียมกันทุกราย
  ด้วยการจัดให้มีเจ้าหน้าที่คอยดูแลต้อนรับให้ความสะดวกอย่างเพียงพอ
  การจัดเจ้าหน้าที่ตรวจสอบเอกสารผู้เข้าร่วมประชุมในการลงทะเบียนเข้าร่วมประชุม บริษัทฯ
  ได้เปิดให้ผู้ถือหุ้นลงทะเบียนล่วงหน้าก่อนการประชุมอย่างน้อย 2
  ชั่วโมงและการจัดให้มีการเลี้ยงรับรองสำหรับผู้ถือหุ้นที่เข้าร่วมประชุมด้วย

  บริษัทฯ ได้ปรับปรุงกระบวนการจัดการประชุมใหญ่สามัญผู้ถือหุ้น ให้มีความเหมาะสมอย่างต่อเนื่อง
  โดยยึดหลักให้ผู้ถือหุ้นทุกรายมีโอกาสได้รับทราบ และได้ใช้สิทธิของผู้ถือหุ้นอย่าง เท่าเทียมกัน
  รวมทั้งมีสิทธิในการให้ความเห็น หรือให้ข้อเสนอแนะที่เป็นประโยชน์ต่อบริษัทฯ

  บริษัทฯ จัดให้มีเจ้าหน้าที่ในการอำนวยความสะดวกแก่ผู้ถือหุ้นในการขอรับข้อมูลสารสนเทศ
  และตอบคำถามต่างๆ
  นอกจากนั้นยังจัดให้มีการรับรองที่เหมาะสมสำหรับผู้ถือหุ้นที่มาร่วมประชุมด้วย

  สำหรับผู้ถือหุ้นที่ไม่สะดวกเข้าร่วมประชุมใหญ่สามัญผู้ถือหุ้นด้วยตนเอง บริษัทฯ
  ได้เสนอให้ผู้ถือหุ้นสามารถมอบฉันทะให้ประธานกรรมการตรวจสอบ หรือกรรมการผู้จัดการ
  อย่างน้อย 1 ท่าน เข้าประชุมและลงคะแนนเสียงแทนได้

  การดำเนินการประชุม

  ก่อนเริ่มการประชุมผู้ถือหุ้นแต่ละครั้ง
  ประธานกรรมการซึ่งเป็นประธานในที่ประชุมได้แนะนำคณะกรรมการบริษัทฯ
  ประวัติความเป็นมาของบริษัทฯ ผลการดำเนินงานสรุปในรอบปี
  เพื่อให้ผู้ถือหุ้นได้รับทราบข้อมูลโดยสรุปก่อนการประชุมผู้ถือหุ้น เมื่อเริ่มการประชุมทุกครั้ง
  ประธานกรรมการ จะแจ้งองค์ประชุม
  ซึ่งประกอบไปด้วยจำนวนผู้ถือหุ้นที่เข้าร่วมประชุมด้วยตนเอง
  จำนวนผู้รับมอบฉันทะประชุมแทนผู้ถือหุ้น
  และจำนวนผู้ถือหุ้นที่มอบฉันทะให้ประธานกรรมการตรวจสอบและกรรมการผู้จัดการ
  เป็นผู้รับมอบฉันทะ ในการประชุมสามัญ/วิสามัญผู้ถือหุ้นแต่ละครั้ง ประธานที่ประชุม
  จะดำเนินการประชุมผู้ถือหุ้นตามลำดับวาระที่ได้แจ้งไว้ในหนังสือเชิญประชุม
  ไม่มีการเพิ่มวาระอื่นๆ ที่ไม่ได้ระบุไว้ในหนังสือเชิญประชุม
  ทั้งนี้เพื่อความเป็นธรรมต่อผู้ถือหุ้นที่ไม่ได้เข้าร่วมประชุม เมื่อมีการให้ข้อมูลตามระเบียบวาระแล้ว
  ประธานฯ จะเปิดโอกาสให้ผู้เข้าร่วมประชุมทุกรายแสดงความคิดเห็น ข้อเสนอแนะ
  ถามคำถามในแต่ละวาระ และให้เวลาอภิปรายอย่างเหมาะสมเพียงพอ จากนั้นประธานฯ
  และผู้บริหารจะตอบข้อซักถามอย่างชัดเจน ตรงประเด็น และให้ความสำคัญกับทุกคำถาม
  อย่างไรก็ตามในการตอบคำถามคณะกรรมการบริษัทได้ยึดถือความ
  เท่าเทียมของการให้ข้อมูลสารสนเทศเป็นสำคัญ แล้วจึงให้ที่ประชุมออกเสียงลงมติในวาระนั้นๆ
  สำหรับวาระการเลือกตั้งกรรมการ เพื่อส่งเสริมระบบการกำกับดูแลกิจการที่ดี ประธานฯ
  จะดำเนินการให้ผู้ถือหุ้นลงมติแต่งตั้งกรรมการเป็นรายบุคคล
  ทั้งนี้เพื่อเปิดโอกาสให้ผู้ถือหุ้นมีสิทธิเลือกกรรมการที่ต้องการได้อย่างแท้จริง

  อนึ่งในการประชุมทุกครั้งจะมีสรุปคะแนนเสียงที่ลงมติในแต่ละวาระที่เห็นด้วย ไม่เห็นด้วย
  และงดออกเสียง และระบุชื่อและจำนวนหุ้นของผู้ที่ไม่มีสิทธิออกเสียงในแต่ละวาระ(ถ้ามี)
  และจดบันทึกรายงานการประชุมอย่างถูกต้องครบถ้วน

  ภายหลังจากการประชุมแล้วเสร็จ คณะกรรมการได้เปิดโอกาสให้ผู้ถือหุ้น นักวิเคราะห์
  และนักลงทุนทั่วไปได้สอบถามคำถามเพิ่มเติม โดยมีประธานกรรมการ กรรมการผู้จัดการ
  ร่วมตอบคำถาม อย่างไรก็ตาม
  ในการตอบคำถามคณะกรรมการได้ยึดถือความเท่าเทียมของการให้ข้อมูลสารสนเทศเป็นสำคัญ

  การดำเนินการหลังการประชุมผู้ถือหุ้น

  คณะกรรมการบริษัท มอบหมายให้เลขานุการบริษัท จัดทำรายงานการประชุมให้ครบถ้วน ถูกต้อง
  โดยประกอบด้วยรายละเอียดในเรื่องต่างๆ ดังต่อไปนี้

-   รายชื่อกรรมการที่เข้าร่วมประชุม

-   แจ้งองค์ประชุมซึ่งประกอบด้วย จำนวนผู้ถือหุ้นที่เข้าร่วมประชุมด้วยตนเอง
    จำนวนผู้รับมอบฉันทะประชุมแทนผู้ถือหุ้น
    และจำนวนผู้ถือหุ้นที่มอบฉันทะให้ประธานกรรมการตรวจสอบและกรรมการผู้จัดการ
    เป็นผู้รับมอบฉันทะ

-   วิธีการลงคะแนนเสียงในแต่ละวาระ และการนับคะแนนเสียงเป็นมติ
    ที่ประชุมผู้ถือหุ้นก่อนเริ่มการประชุม และแนวทางการใช้บัตรลงคะแนน

-   ข้อซักถามที่สำคัญของผู้ถือหุ้นหรือการเสนอความคิดเห็นในที่ประชุมผู้ถือหุ้นในแต่ละวาระและการบันทึกประเด็นคำถาม
    คำตอบ การชี้แจงโดยสรุป
    ไว้ในรายงานการประชุมเพื่อให้ผู้ถือหุ้นที่ไม่ได้เข้าประชุมได้รับทราบ

-   คะแนนเสียงที่ลงมติในแต่ละวาระที่เห็นด้วย ไม่เห็นด้วย และงดออกเสียง

  โดยจัดส่งให้ตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์ (กลต.) ภายในกำหนด 14 วัน
  เพื่อให้ผู้ถือหุ้นสามารถตรวจสอบได้ อีกทั้งมีระบบการจัดเก็บรายงานการประชุมที่ดี
  สามารถตรวจสอบและอ้างอิงได้ รวมถึงเผยแพร่รายงานการประชุมบนเว็บไซต์ของบริษัทฯ
  (http://www.mdx.co.th) เพื่อให้ผู้ถือหุ้นที่สนใจสามารถสอบทานย้อนหลัง

4.2 การปฏิบัติต่อผู้ถือหุ้นอย่างเท่าเทียมกัน

  บริษัทฯ ตระหนักถึงการดูแลให้มีการปฏิบัติต่อผู้ถือหุ้นทุกรายอย่างเท่าเทียมกันและเป็นธรรม
  โดยดำเนินการ ดังนี้

-   บริษัทฯ เสนอรายชื่อของกรรมการอิสระอย่างน้อยจำนวน 1
    ท่านและกรรมการผู้จัดการอย่างน้อย 1 ท่าน
    เพื่อเป็นทางเลือกในการมอบฉันทะให้กับผู้ถือหุ้นในหนังสือมอบฉันทะเพื่อใช้สิทธิในการเข้าร่วมประชุม
    และออกเสียงลงคะแนนในแต่วาระ

-   บริษัทฯ ดำเนินการประชุมผู้ถือหุ้นตามลำดับวาระที่ได้แจ้งไว้ในหนังสือเชิญประชุม
    และไม่เพิ่มวาระในที่ประชุมโดยไม่ได้แจ้งให้ผู้ถือหุ้นทราบล่วงหน้า
    ทั้งนี้เพื่อให้ผู้ถือหุ้นได้มีโอกาสศึกษาข้อมูลประกอบการพิจารณาวาระต่างๆ
    อย่างเพียงพอและเหมาะสม

-   บริษัทฯ จัดให้มีบัตรลงคะแนนเสียงสำหรับทุกวาระ
    ในการบันทึกและแสดงผลการลงคะแนนดังกล่าวพร้อมทั้งจัดให้มีเจ้าหน้าที่คอยอำนวยความสะดวกในการจัดเก็บบัตรลงคะแนนเสียงในห้องประชุม
    ภายหลังเสร็จสิ้นการประชุม เจ้าหน้าที่จะเก็บบัตรลงคะแนนเสียงสำหรับทุกวาระ
    นอกจากนั้นบริษัทฯ ได้จัดให้มีที่ปรึกษาทางกฎหมายทำหน้าที่พยานในการตรวจนับคะแนน
    เพื่อความโปร่งใสและประธานแจ้งผลการลงมติให้ผู้ถือหุ้นทราบ
    และเปิดโอกาสให้ผู้ถือหุ้นคัดค้านได้อีกครั้งก่อนปิดการประชุม

-   บริษัทฯ ได้มอบหมายให้เลขานุการบริษัทฯ จัดทำและบันทึกรายงานการประชุมอย่างถูกต้อง
    ครบถ้วน และเผยแพร่รายงานการประชุมให้ผู้ถือหุ้นทุกรายรับทราบผ่านทางเว็บไซต์ของบริษัทฯ
    (http://www.mdx.co.th) และบริษัทฯ
    ได้จัดส่งรายงานต่อตลาดหลักทรัพย์แห่งประเทศไทย ภายใน 14 วัน หลังการประชุมเสร็จสิ้น

-   บริษัทฯ
    ได้กำหนดมาตรการป้องกันการใช้ข้อมูลภายในเพื่อหาผลประโยชน์ของกรรมการและผู้บริหาร
    โดยการแจ้งทุกท่านให้รับทราบ บทบาทภาระหน้าที่ที่ต้องรายงานการถือหลักทรัพย์ของตน
    คู่สมรส และบุตรที่ยังไม่บรรลุนิติภาวะซึ่งถือหลักทรัพย์ของบริษัท
    และรับทราบการจัดทำรายงานการเปลี่ยนแปลงการถือหลักทรัพย์ทุกครั้งที่มีการซื้อ ขาย โอน
    หรือรับโอนหลักทรัพย์ ต่อคณะกรรมการกำกับหลักทรัพย์และตลาดหลักทรัพย์ตามมาตรา 59
    แห่งพระราชบัญญัติหลักทรัพย์และตลาดหลักทรัพย์ ปี พ.ศ. 2535 ภายใน 3
    วันทำการหลังจากวันที่ซื้อ ขาย โอน หรือรับโอนหลักทรัพย์ ซึ่งบริษัทฯ
    มีการแจ้งเตือนในการประชุมคณะกรรมการบริษัททุกครั้ง
    นอกจากนี้กรรมการและผู้บริหารยังได้รับทราบหน้าที่และความรับผิดชอบตามที่กำหนด
    รวมถึงบทกำหนดโทษตามพระราชบัญญัติหลักทรัพย์และตลาดหลักทรัพย์ ปี พ.ศ. 2535
    และบริษัทฯ ได้กำหนดห้ามผู้บริหารที่ได้รับทราบข้อมูลภายในกระทำการใดๆ
    ซึ่งเป็นการขัดต่อมาตรา 241 ของ พรบ.ดังกล่าว รวมถึงกฎเกณฑ์ที่เกี่ยวข้อง

    3.  บทบาทต่อผู้มีส่วนได้เสีย

  บริษัทฯ
  ได้ให้ความสำคัญกับกลุ่มบุคคลผู้มีส่วนได้เสียหรือผู้ที่มีแนวโน้มจะได้รับผลกระทบจากการดำเนินธุรกิจของบริษัทฯทั้งทางตรงและทางอ้อมทุกกลุ่ม
  ไม่ว่าจะเป็นผู้มีส่วนได้เสียภายใน ได้แก่ พนักงานและผู้บริหารของบริษัทฯและบริษัทย่อย
  หรือผู้มีส่วนได้เสียภายนอก ได้แก่ ลูกค้า คู่ค้า เจ้าหนี้ ชุมชนและหน่วยงานอื่นๆ ที่เกี่ยวข้อง
  โดยบริษัทฯ จะปฏิบัติตามกฏหมาย กฏระเบียบ ข้อกำหนดต่าง ๆ ที่เกี่ยวข้อง
  เพื่อให้ผู้มีส่วนได้เสียได้รับการปฏิบัติอย่างถูกต้องเหมาะสมและเป็นธรรม บริษัท ฯ
  เปิดโอกาสให้ผู้มีส่วนได้เสียสามารถร้องเรียนประเด็นที่อาจได้รับผลกระทบจากการดำเนินธุรกิจของบริษัทได้ทางเว็บไซต์ของบริษัทฯ
  (http://www.mdx.co.th) หรือที่ส่วนลูกค้าสัมพันธ์นิคมอุตสาหกรรมเกตเวย์ ซิตี้ นอกจากนั้น
  บริษัทฯ จะดูแลผู้มีส่วนได้เสียตามสิทธิที่มีตามกฎหมายที่เกี่ยวข้อง ไม่กระทำการใดๆ
  ที่เป็นการละเมิดสิทธิของผู้มีส่วนได้เสีย
  โดยสรุปข้อพึงปฏิบัติต่อบทบาทของผู้มีส่วนได้เสียของบริษัทและของโครงการนิคมอุตสาหกรรมเกตเวย์
  ซิตี้ ที่สำคัญได้ดังนี้

1.  บทบาทของผู้มีส่วนได้เสียของบริษัท

    ต่อผู้ถือหุ้น

  บริษัท มุ่งมั่นในการเป็นตัวแทนที่ดีของผู้ถือหุ้นด้วยการบริหารงานด้วยความรู้ ความสามารถ
  ความซื่อสัตย์ สุจริต โปร่งใส และเป็นธรรม
  ตลอดจนรายงานสถานะและผลการดำเนินงานรวมทั้งข้อมูลสารสนเทศของบริษัทให้ผู้ถือหุ้นทุกรายทราบอย่างสม่ำเสมอ
  โปร่งใส ทันเวลา เชื่อถือได้ และครบถ้วนตามความเป็นจริง

ต่อลูกค้า

บริษัทฯ เน้นการดำเนินธุรกิจอย่างถูกต้อง เป็นธรรม
และสามารถตอบสนองความต้องการของลูกค้าด้วยสินค้าและ/หรือบริการที่ดีมีคุณภาพในราคาที่เหมาะสมรวมถึงให้ความสำคัญในการรักษาสารสนเทศที่เป็นความลับของลูกค้าอย่างจริงจังและสม่ำเสมอเว้นแต่เป็นข้อมูลที่ต้องเปิดเผยต่อบุคคลภายนอกตามกฎหมายต่างๆ
ที่เกี่ยวข้อง และจัดระบบการบริการลูกค้า รวมถึงเปิดโอกาสให้ลูกค้าสามารถร้องเรียน
พร้อมทั้งดำเนินการแก้ไข และ / หรือตอบสนองความต้องการของลูกค้าตามความเหมาะสม

ต่อคู่ค้า และ / หรือเจ้าหนี้

บริษัทมีนโยบายที่ปฏิบัติต่อเจ้าหนี้อย่างเสมอภาค
โดยคำนึงถึงผลประโยชน์สูงสุดของบริษัทและตั้งอยู่บนพื้นฐานของการได้รับผลตอบแทนที่เป็นธรรมทั้งสองฝ่าย
โดยบริษัทยึดมั่นที่จะรักษาและปฏิบัติตามเงื่อนไขข้อตกลงต่างๆ ที่มีต่อคู่ค้า และ/หรือ
เจ้าหนี้ไว้อย่างเคร่งครัด

ต่อคู่แข่งทางการค้า

บริษัทฯ สนับสนุนและส่งเสริมนโยบายการแข่งขันทางการค้าอย่างเสรี
โดยประพฤติปฏิบัติต่อคู่แข่งทางการค้า ภายใต้กรอบกติกามารยาทของการแข่งขันที่ดี
และไม่แสวงหาข้อมูลที่เป็นความลับของคู่แข่งทางการค้าด้วยวิธีที่ไม่สุจริตหรือไม่เหมาะสม
หรือขัดต่อข้อกฎหมายใดๆ
รวมทั้งไม่กระทำโดยเจตนาเพื่อทำลายชื่อเสียงของคู่แข่งทางการค้าด้วยการกล่าวหาในทางเสื่อมเสีย

ต่อสังคมส่วนรวมและสิ่งแวดล้อม

บริษัทฯ ตระหนักถึงความสำคัญในการช่วยเหลือสังคม โดยจะสร้างสรรค์ สนับสนุน
และส่งเสริมกิจกรรมที่เป็นประโยชน์ต่อชุมชน สังคมส่วนรวม สิ่งแวดล้อม
วัฒนธรรมและประเพณีอันดีงาม
ปลูกฝังจิตสำนึกความรับผิดชอบต่อชุมชนสังคมส่วนรวมและสิ่งแวดล้อมให้เกิดขึ้นในหมู่พนักงานทุกระดับ
บริษัทฯ ยึดมั่นที่จะไม่กระทำการใดๆ ที่จะมีผลเสียหายต่อชื่อเสียงของประเทศ
ทรัพยากรธรรมชาติและสิ่งแวดล้อม โดยบริษัทฯ มีการดำเนินการด้านการช่วยเหลือสังคม
ผ่านโครงการต่าง ๆ ดังนี้

-   บริษัทฯ สมทบทุนบริจาคแก่สภากาชาดไทยเพื่อช่วยเหลือผู้ประสบภัยสึนามิที่ประเทศญี่ปุ่น

-   บริษัทฯ สมทบทุนบริจาคแก่ Thai Industrial Estate Foundation เพื่อร่วมบริจาคเงิน
    ช่วยเหลือผู้ประสบภัยน้ำท่วมในภาคใต้

-   บริษัทฯ สมทบทุนบริจาคแก่มูลนิธินิคมอุตสาหกรรมไทย
    โดยบริจาคเงินสนับสนุนในโครงการพลังแห่งการแบ่งปัน “ Power of Sharing “

-   บริษัทฯ สมทบทุนบริจาคแก่สมาคมบริษัทจดทะเบียนไทย
    เพื่อสมทบทุนเงินช่วยเหลือผู้ประสบภัยอุทกภัยในโครงการเงินสนับสนุนร่วมจัดตั้งกองทุนช่วยเหลือผู้ประสบอุทกภัย
    น้ำท่วม

    บทบาทด้านความรับผิดชอบต่อพนักงาน

  บริษัทฯ เน้นการให้ความสำคัญกับการพัฒนาความรู้
  ความสามารถและการมีจริยธรรมของพนักงานทุกระดับอย่างต่อเนื่อง
  การให้ผลตอบแทนและสวัสดิการแก่พนักงานอย่างเหมาะสมเป็นธรรมตามความรู้
  ความสามารถและผลการปฏิบัติงานของพนักงานแต่ละคน
  การปฏิบัติต่อพนักงานตามข้อบังคับของกฎหมายแรงงานและสวัสดิการของพนักงานบนพื้นฐานของความเหมาะสมและเป็นธรรมโดยไม่เลือกปฏิบัติ
  ให้ความเคารพต่อสิทธิหน้าที่ส่วนบุคคล
  และส่งเสริมให้พนักงานปฏิบัติงานภายใต้วัฒนธรรมและค่านิยมที่ดีร่วมกัน
  ตลอดจนมีความสามัคคีภายในองค์กร
  ส่งเสริมการมีส่วนร่วมของพนักงานในการกำหนดทิศทางการทำงาน และการแก้ไขปัญหาของบริษัท
  นอกจากนี้บริษัท ได้จัดให้มีการดูแลรักษาสภาพแวดล้อมที่ดีในการทำงานเพื่อสุขอนามัย
  และมีความปลอดภัยต่อชีวิตและทรัพย์สินของพนักงาน

  บริษัท มีความตระหนักดีต่อบทบาทที่ควรต้องรับผิดชอบต่อสังคมและองค์กร
  จึงได้พยายามให้บทบาทของบริษัทฯ มีส่วนในเรื่องนี้ในทุกรูปแบบ บริษัทฯ
  เชื่อว่าการรับผิดชอบต่อสังคม ชุมชน และสิ่งแวดล้อม
  สิ่งที่สำคัญที่สุดควรจะต้องเริ่มมาจากภายในก่อน คือ การทำให้พนักงานมีความสุขในการทำงาน
  และมีความมั่นคงในชีวิต
  การมีส่วนร่วมของพนักงานทุกคนจะเป็นการสร้างมูลค่าเพิ่มในการดำเนินงานขององค์กรได้
  ดังนั้นการให้สวัสดิการที่ดีสำหรับพนักงานจึงถูกสะท้อนออกมาในรูปของสวัสดิการผ่านโครงการต่างๆ
  ของบริษัทดังต่อไปนี้

-   โครงการกองทุนสำรองเลี้ยงชีพ บริษัทฯ
    มุ่งหวังที่จะให้พนักงานมีการเก็บออมเงินไว้ใช้จ่ายในยามเกษียณจึงจัดให้มีการจัดตั้งกองทุนสำรองเลี้ยงชีพขึ้น
    เพื่อให้พนักงานจ่ายเงินเข้ากองทุนสำรองเลี้ยงชีพในสัดส่วน 4%
    ของเงินเดือนตั้งแต่วันแรกที่พนักงานสมัครเข้ากองทุนฯ โดยบริษัทฯ จะจ่ายสมทบให้อีก 4%
    เช่นกัน

-   โครงการตรวจสุขภาพประจำปี บริษัทฯ
    ตระหนักและให้ความสำคัญในการดูแลรักษาสุขภาพของพนักงานจึงจัดให้มีบริการตรวจสุขภาพพนักงานฟรี
    เน้นให้พนักงานทราบสุขภาพและความเสี่ยงต่อโรคภัยของตนเองและจัดให้พนักงานพบแพทย์เพื่อขอรับคำแนะนำหลังจากทราบผลตรวจสุขภาพเพื่อลดโอกาสการเกิดปัญหาทางสุขภาพในอนาคตที่อาจก่อให้เกิดภาระค่าใช้จ่ายสูงตามมา

-   โครงการสวัสดิการค่ารักษาพยาบาล บริษัทฯ มีนโยบายในการเข้าไปช่วยรับผิดชอบ
    และแบ่งเบาภาระค่าใช้จ่ายให้กับพนักงาน
    ในยามที่พนักงานเจ็บป่วยต้องเข้ารักษาตัวที่โรงพยาบาล
    โดยได้มีการจัดสวัสดิการค่ารักษาพยาบาลโดยเน้นในกรณีผู้ป่วยใน
    เพื่อช่วยเหลือพนักงานให้ได้รับการรักษาจนหายดี และกลับมาทุ่มเททำงานให้กับบริษัทฯ ต่อไป

-   โครงการพัฒนาการศึกษาและฝึกอบรม บริษัทฯ ส่งเสริมให้มีการพัฒนาบุคลากรให้มีคุณค่า
    ต่อสังคม โดยสนับสนุนให้บุคลากรได้รับการศึกษาต่อในด้านต่างๆ เพื่อเพิ่มพูนความรู้ในด้านต่าง
    ๆ เพื่อสร้างธุรกิจที่เป็นธรรมอย่างยั่งยืนและเพื่อรองรับการแข่งขันในอนาคต
    รวมทั้งสนับสนุนให้พนักงานเข้ารับการอบรมในหลักสูตรต่างๆ
    ทั้งภายในและภายนอกองค์กรอย่างต่อเนื่อง
    เพื่อให้พนักงานสามารถนำไปใช้ประโยชน์ในการปฏิบัติงานในส่วนงานที่รับผิดชอบเฉพาะตนและเพื่อประโยชน์ต่อสังคม

-   โครงการส่งเสริมความปลอดภัยในการทำงาน บริษัท
    ได้ให้ความสำคัญกับความปลอดภัยในการทำงานของบุคลากรเรื่อยมา ดังนั้นบริษัท
    ได้จัดให้บุคลากรเข้าร่วมการซ้อมอพยพหนีไฟและดับเพลิงอย่างต่อเนื่อง
    ตลอดจนมีการจัดสถานที่ทำงานและระบบโครงสร้างพื้นฐานต่าง ๆ
    รวมถึงการจัดเตรียมอุปกรณ์ด้านความปลอดภัยต่าง ๆ
    ให้เพียงพอต่อการทำงานเพื่อให้พนักงานทุก ๆ
    คนได้รับความปลอดภัยและมีสุขอนามัยที่ดีจากการทำงาน

2.  ด้านความรับผิดชอบต่อสังคมและสิ่งแวดล้อม (Corporate Social Responsibility:
    CSR) ของนิคมอุตสาหกรรมเกตเวย์ ซิตี้

  โครงการนิคมอุตสาหกรรมเกตเวย์ ซิตี้ เป็นโครงการร่วมดำเนินการของบริษัท เอ็ม ดี เอ็กซ์
  จำกัด (มหาชน) กับการนิคมอุตสาหกรรมแห่งประเทศไทย (กนอ.)
  โดยได้รับความเห็นชอบในรายงานการวิเคราะห์ผลกระทบสิ่งแวดล้อมจากคณะกรรมการสิ่งแวดล้อมแห่งชาติตั้งแต่
  พ.ศ. 2533 และได้ดำเนินโครงการต่อเนื่องเรื่อยมาจนถึงปัจจุบันเป็นระยะเวลา 20 ปี
  โดยบริษัทฯ ได้เล็งเห็นและคำนึงถึงเสมอว่าในการบริหารจัดการนั้น
  ต้องให้โครงการอยู่คู่กับสังคมโดยรอบได้อย่างยั่งยืน ดังนั้นการคำนึงถึงความรับผิดชอบต่อสังคม
  เพื่อพัฒนาคุณภาพชีวิตของผู้มีส่วนได้ส่วนเสียและคุณภาพสิ่งแวดล้อมชุมชนในบริเวณโดยรอบนิคมอุตสาหกรรมฯ
  และพื้นที่ใกล้เคียง ถือเป็นพันธกิจ หน้าที่ และความรับผิดชอบของบริษัทฯ ที่ต้องผลักดันให้มี
  และธำรงรักษาให้ยังคงอยู่ตลอดไป

  การดำเนินงานด้านความรับผิดชอบต่อสังคมของโครงการนิคมฯ สามารถแบ่งออกเป็นด้านต่างๆ
  ได้ ดังนี้

  1. ด้านทางสังคม

  นิคมฯได้ให้ความสำคัญกับสังคมที่อยู่โดยรอบนิคมฯ
  และรวมถึงพื้นที่ใกล้เคียงโดยได้ดำเนินงานต่างๆเพื่อสังคม ดังนี้

  1.1 ด้านการศึกษา นิคมฯ ได้ดำเนินการต่างๆ ได้แก่

1.  การมอบทุนการศึกษาประจำทุกปี โดยบริษัทฯ
    ทำการมอบทุนให้นักเรียนที่กำลังทำการศึกษากับโรงเรียนที่อยู่ในพื้นที่โดยรอบนิคมฯ ได้แก่
    โรงเรียนวัดหัวสำโรง(ศรีราษฎร์บำรุง) โรงเรียนบ้านหนองสทิต
    โรงเรียนบ้านเนินไร่(ประชารักษ์อุปถัมภ์) โรงเรียนไม้แก้วประชานุเคราะห์
    โรงเรียนวัดวังกะจะ โรงเรียนทุ่งสะเดาประชาสรรค์
    โรงเรียนวัดวังเย็น(รัฐราษฎร์ประสาทวิทยา) โรงเรียนวัดอ่าวช้างไล่ เป็นต้น

2.  การให้การสนับสนุนนักศึกษาจากสถาบันการศึกษาต่างๆเข้ารับการฝึกงานในสาขาที่เกี่ยวข้อง
    เช่น นักศึกษาจากวิทยาลัยการอาชีพพนมสารคาม อำเภอพนมสารคาม จังหวัดฉะเชิงเทรา
    สาขางานคอมพิวเตอร์ธุรกิจ เข้าฝึกงานในแผนกธุรการ ส่วนบริการทั่วไปของนิคมฯ เป็นต้น

3.  การให้การสนับสนุนกับพนักงานในบริษัทฯ
    ให้ได้เข้ารับการศึกษาเพิ่มเติมเพื่อเป็นการเพิ่มวิทยฐานะของพนักงาน
    ซึ่งเท่ากับเป็นการเพิ่มศักยภาพของบริษัทฯ ไปในตัว

4.  การให้การสนับสนุนการศึกษากับพนักงานในโรงงานโดยเป็นหน่วยงานที่ช่วยสนับสนุนงานประชาสัมพันธ์ให้กับทางโรงเรียนเทคโนโลยีชลบุรี
    ซึ่งเป็นสถาบันทางการศึกษาที่เข้ามาตั้งในนิคมฯ
    และนิคมฯได้ให้การสนับสนุนในเรื่องสถานที่ตลอดจนสิ่งอำนวยความสะดวกในกิจกรรมของทางโรงเรียน
    ซึ่งทำให้มีพนักงานในสถานประกอบการต่างๆ เข้ามาสมัครเพื่อทำการศึกษา
    รวมทั้งทำการปรับวุฒิเทียบโอนวุฒิ เพื่อให้มีวิทยฐานะที่สูงขึ้น

  1.2 ด้านสาธารณะประโยชน์ ได้ดำเนินโครงการต่างๆ เพื่อสังคมและสาธารณะประโยชน์ ดังนี้

1.  1.  
    2.  

    1.  1.  การผันน้ำเพื่อให้ความช่วยเหลือประชาชนเพื่อต้านภัยแล้ง เป็นประจำทุกปี
            เนื่องจากพื้นที่โดยรอบนิคมฯเป็นพื้นที่ที่อยู่นอกเขตชลประทาน
            ดังนั้นในช่วงฤดูแล้งเกษตรกรจึงขาดแคลนน้ำที่ใช้เพื่อทำการเกษตร
            โดยเฉพาะอย่างยิ่งเกษตรกรที่เป็นชาวนาและได้ดำเนินการทำนาปรังไว้แล้ว
            นิคมฯได้เล็งเห็นถึงความเดือดร้อนของเกษตรกรและความจำเป็นที่ต้องใช้น้ำ
            ดังนั้นนิคมฯจึงได้ทำการสูบส่งน้ำดิบที่เตรียมไว้สำหรับผลิตน้ำประปาผ่านเข้าสู่คลองวังด้วนให้กับชุมชนในเขตตำบลหัวสำโรง
            และตำบลแปลงยาวที่ขาดแคลนน้ำ
            ซึ่งทำให้สามารถบรรเทาความเดือดร้อนเนื่องจากสภาพภัยแล้งให้กับประชาชนที่ส่วนใหญ่มีอาชีพเกษตรกรได้
            โดยในปี พ.ศ. 2554 ทางนิคมฯได้ผันน้ำจากอ่างเก็บน้ำของนิคมฯให้เกษตรกรถึง
            2 รอบในเดือนมีนาคม และธันวาคม

        2.  การปรับปรุงการกักเก็บน้ำจากแหล่งน้ำต้นโครงการเพิ่มเติมเพื่อเพิ่มศักยภาพในการกักเก็บน้ำสำรองไว้ให้เกษตรกรได้ใช้ในฤดูแล้งเพื่อลดความเดือดร้อนในการขาดแคลนน้ำอีกทางหนึ่ง
            โดยทางนิคมฯได้ทำคันกั้นน้ำเพื่อยกระดับการกักเก็บน้ำในพื้นที่สาธารณะต้นโครงการเพื่อให้เป็นแก้มลิงไว้ใช้ประโยชน์จากน้ำในฤดูแล้ง
            อันจะเป็นการบรรเทาความเดือดร้อนของประชาชนได้ระดับหนึ่ง

        3.  การปรับปรุงซ่อมแซมถนนสาธารณะ
            ซึ่งทางนิคมฯได้จัดงบประมาณเพื่อใช้ในการปรับปรุงผิวจราจรและเส้นแบ่งจราจรที่ชำรุดเป็นประจำทุกปี
            เพื่อเป็นการลดความเดือดร้อนของประชาชน
            และผู้ประกอบการที่ผู้ใช้เส้นทางสาธารณะเพื่อการสัญจร โดยในปี พ.ศ. 2554
            นิคมฯได้ทำการซ่อมแซมผิวจราจรที่ชำรุดบริเวณใกล้ทางแยกของถนนสายบ้านหัวสำโรง-บ้านแปลงไม้แดง
            ตัดกับทางหลวงหมายเลข 304
            ซึ่งทำให้สามารถบรรเทาความเดือดร้อนของประชาชนที่ใช้เส้นทางสัญจรได้
            และทางนิคมฯมีโครงการที่จะซ่อมแซมถนนสายดังกล่าวอย่างต่อเนื่องเป็นประจำทุกปี

        4.  การปรับปรุงสภาพลำคลองที่ตื้นเขิน
            โดยนิคมฯได้ให้การสนับสนุนเครื่องจักรหนักและบุคคลากรในการเข้าร่วมกับองค์การปกครองส่วนท้องถิ่นในการขุดลอกคลองสาธารณะ(คลองเจริญสุขหรือคลองวังด้วน)ที่มีสภาพตื้นเขินเพื่อให้การระบายน้ำผิวดินเป็นไปอย่างคล่องตัวมากยิ่งขึ้นและเป็นการช่วยทำคุณภาพน้ำในคลองมีคุณภาพที่ดีขึ้น
            และช่วยทำให้การไหลของน้ำสะดวกเพิ่มมากขึ้น

        5.  การสนับสนุนงานบรรเทาสาธารณะภัย เช่น ไฟไหม้หญ้าแห้งในพื้นที่นอกนิคมฯ
            ซึ่งมักจะเกิดขึ้นเป็นประจำทุกปีเนื่องจากสภาพของหญ้าในฤดูแล้งจะแห้งและมีจำนวนมากจึงทำให้สามารถติดไฟได้ง่ายและมักจะลุกลามเป็นบริเวณกว้างในเวลาอันรวดเร็ว
            โดยทางนิคมฯได้ให้การสนับสนุนหน่วยงานบรรเทาสาธารณะภัยในการจัดรถดับเพลิง
            รถบรรทุกน้ำ พร้อมทีมดับเพลิงของนิคมฯเข้าสนับสนุนในการดับเพลิงมาโดยตลอด
            โดยในปี พ.ศ. 2554 ทางนิคมฯได้ออกช่วยดับเพลิงพื้นที่ตำบลหัวสำโรงร่วมกับ
            อบต.หัวสำโรง ในช่วงเดือน ธันวาคม

        6.  การสนับสนุนการฝึกซ้อมบรรเทาสาธารณะภัยระดับอำเภอ
            โดยนิคมฯได้จัดเตรียมงบประมาณและทีมบุคลากรในการเข้าร่วมฝึกซ้อมบรรเทาสาธารณะภัยร่วมกับหน่วยงานบรรเทาสาธารณะภัยในระดับอำเภอเป็นประจำทุกปี
            เพื่อเป็นการเตรียมความพร้อมหากเกิดอุบัติภัยในพื้นที่ของอำเภอแปลงยาวและรวมถึงพื้นที่อื่นๆที่นิคมฯสามารถให้การสนับสนุนได้ทัน

        7.  การสนับสนุนตำรวจภูธรแปลงยาว โดยทางนิคมฯได้ให้การสนับสนุนจัดหาอุปกรณ์ต่าง
            เช่น เครื่องปรับอากาศ ชุดครุภัณฑ์ เป็นต้น
            เพื่อเป็นการอำนวยความสะดวกให้กับเจ้าหน้าที่ตำรวจและรวมถึงประชาชนที่ใช้บริการที่สถานีตำรวจ
            และจุดตรวจของตำรวจ และในปี พ.ศ. 2554
            นิคมฯได้สนับสนุนเสื้อเกราะกันกระสุนจำนวน 10 ตัว
            เพื่อให้เจ้าหน้าที่ตำรวจเกิดความปลอดภัยในชีวิตเพิ่มมากยิ่งขึ้นในระหว่างปฏิบัติหน้าที่

  1.3 ด้านศาสนา วัฒนธรรม และประเพณี นิคมฯ ได้ดำเนินโครงการต่างๆ ดังนี้

1.  1.  
    2.  
    3.  

1.  1.  
    2.  

    1.  1.  การทอดกฐิน
            นิคมฯได้รับเป็นประธานในการจัดงานทอดกฐินประจำปีให้กับวัดที่อยู่บริเวณรอบนิคมฯ
            โดยทำการหมุนเวียนกันไป โดยในปี พ.ศ.2554
            ทางนิคมฯได้ร่วมเป็นเจ้าภาพในการทอดผ้าป่าสามัคคีที่วัดหัวสำโรง
            เพื่อร่วมกับประชาชนในการบูรณะศาลาการเปรียญหลังเดิมของวัดให้อยู่ในสภาพที่ใช้ประโยชน์ได้อย่างสมบูรณ์

        2.  การสืบสานประเพณีวัฒนธรรมงานขึ้นเขาเผาข้าวหลามของวัดสุวรรณคีรี
            ซึ่งทางนิคมฯได้จัดบุคลากรเข้าร่วมงานเป็นประจำในช่วงเดือน
            กุมภาพันธ์ของทุกปีเพื่อร่วมเป็นส่วนหนึ่งในการรักษาประเพณีที่ดีของจังหวัดฉะเชิงเทรานี้ไว้ให้คงสืบต่อไป
            ซึ่งงานดังกล่าวได้จัดขึ้นเป็นประจำจนเป็นวัฒนธรรมท้องถิ่น
            และเป็นงานระดับจังหวัดฉะเชิงเทราไปแล้ว

  1.4 ด้านการส่งเสริมคุณภาพชีวิต นิคมฯได้ดำเนินการ ดังนี้

2.  1.  โครงการรณรงค์ต่อต้านยาเสพติดในสถานประกอบการ
        เนื่องด้วยปัญหายาเสพติดเป็นปัญหาที่ส่งผลกระทบในเชิงลบต่อประสิทธิภาพการทำงานของพนักงานและประสิทธิภาพขององค์กร
        ดังนั้นเพื่อเป็นการป้องกันและแก้ไขปัญหายาเสพติดที่อาจแพร่ระบาดสู่พนักงานของนิคมฯ
        จึงจัดให้มีโครงการป้องกันและแก้ไขปัญหายาเสพติดกับพนักงานโดยมีรายละเอียดที่เสนอ
        ดังนี้

  1.) ได้จัดอบรมให้ความรู้ ความเข้าใจ เกี่ยวกับยาเสพติดให้กับพนักงานทั้งหมดที่สังกัดฝ่ายนิคมฯ
  โดยเชิญวิทยากรจากหน่วยงานราชการมาให้ความรู้ และรวมถึงการชี้แจงถึงนโยบาย วินัย
  และการลงโทษพนักงานที่เกี่ยวข้องกับยาเสพติดโดยนายอำเภอแปลงยาว
  และวิทยากรด้านการต่อต้านยาเสพติด ไปเมื่อเดือนมีนาคม พ.ศ.2554

  2.) ทำการตรวจยาเสพติดกับพนักงานทุกคนที่สังกัดฝ่ายนิคมฯในช่วงเดือน พฤษภาคม
  ภายหลังจากการฝึกอบรมแล้วเสร็จ
  โดยทางอำเภอแปลงยาวได้จัดเจ้าหน้าที่จากหน่วยงานราชการเป็นผู้ตรวจให้
  ผลปรากฏว่าไม่มีพนักงานของนิคมฯ ที่มีการเสพสาร เสพติด

  3.) ทำการตรวจสารเสพติดซ้ำในการตรวจสุขภาพประจำปีเมื่อเดือนตุลาคม พ.ศ. 2554
  ปรากฏว่าไม่พบว่ามีพนักงานของนิคมฯ เสพสารเสพติด เช่นกัน ซึ่งทางนิคมฯ
  มีแผนที่จะตรวจสารเสพติดเป็นระยะๆ เพื่อสร้างความมั่นใจว่าพนักงานปลอดภัยจากสารเสพติด
  ที่กำลังเป็นปัญหาทางสังคมอยู่

2.  กีฬาสัมพันธ์ เกตเวย์เกมส์ เป็นโครงการที่นิคมฯ
    ได้ร่วมกับชมรมผู้บริหารผู้ประกอบการในนิคมฯ ที่ได้ร่วมกันจัดขึ้นเป็นประจำต่อเนื่องทุกปี
    เพื่อส่งเสริมสุขภาพพลานามัยที่ดีให้กับพนักงาน
    และรวมถึงเป็นการส่งเสริมความสัมพันธ์ที่มีอันดีต่อกันระหว่างองค์กร โดยในปี พ.ศ.2554
    ได้จัดขึ้นในเดือนมีนาคม โดยเป็นการจัดครั้งที่ 13

  2. ด้านสิ่งแวดล้อม

  ถึงแม้ว่านิคมฯจะต้องดำเนินโครงการให้สอดคล้องกับมาตรการลดผลกระทบสิ่งแวดล้อมและรวมถึงการติดตามตรวจสอบคุณภาพสิ่งแวดล้อมตามที่ระบุไว้ในรายงานผลกระทบสิ่งแวดล้อมของโครงการฯ
  แต่ด้วยสถานการณ์ด้านสิ่งแวดล้อมที่เปลี่ยนแปลงไปทำให้บริษัทฯต้องตระหนักถึงผลกระทบต่างๆที่จะเกิดขึ้นกับสิ่งแวดล้อมโดยรอบนิคมฯเพิ่มมากขึ้น
  ดังนั้นบริษัทฯจึงได้ดำเนินการงานด้านสิ่งแวดล้อมที่อยู่นอกเหนือรายงานการวิเคราะห์ผลกระทบสิ่งแวดล้อม
  โดยได้ดำเนินโครงการต่างๆ เพื่อเป็นการอนุรักษ์และรักษาสิ่งแวดล้อม ดังนี้

  2.1 การจัดการคุณภาพสิ่งแวดล้อมเพิ่มเติม ได้แก่

1.  1.  1.  การตรวจวัดคุณภาพน้ำผิวดินในลำคลองวังด้วน
            เพื่อเป็นการเฝ้าระวังคุณภาพน้ำว่ามีการเปลี่ยนแปลงไปหรือไม่อย่างไร
            รวมถึงการสื่อสารให้ข้อมูลผลการตรวจวัดกับหน่วยงานราชการเพื่อทราบโดยในปี
            พ.ศ. 2554 ทางนิคมฯได้ร่วมกับทาง อบต.หัวสำโรง ในการเก็บตัวอย่างน้ำผิวดิน
            เพื่อให้ได้ตัวอย่างน้ำเดียวกัน และไปดำเนินตรวจวิเคราะห์
            โดยทางนิคมฯได้ส่งผลการตรวจวิเคราะห์คุณภาพน้ำผิวดินให้กับทาง
            อบต.หัวสำโรงอย่างต่อเนื่อง

        2.  การตรวจวัดคุณภาพน้ำใต้ดินเพิ่มเติมบริเวณบ่อฝังกลบขยะ
            เพื่อเป็นการคอยเฝ้าระวังคุณภาพน้ำใต้ดินว่ามีการเปลี่ยนแปลงหรือไม่อย่างไร
            เพราะชุมชนโดยรอบยังมีการใช้น้ำบาดาลเพื่อการอุปโภค
            จะได้ทราบล่วงหน้าก่อนที่จะเกิดผลกระทบกับการใช้น้ำใต้ดินของคนในชุมชน

        3.  การเพิ่มประสิทธิภาพระบบบำบัดน้ำเสียโดยนิคมฯได้จัดทำระบบบึงประดิษฐ์
            (Wetland) เพิ่มเติมบริเวณด้านท้ายของระบบบำบัดน้ำเสียรวม
            ทั้งนี้เพื่อเป็นการปรับปรุงคุณภาพน้ำทิ้งให้มีคุณภาพที่ดีเพิ่มขึ้นอันเป็นการเพิ่มประสิทธิภาพของระบบบำบัดน้ำเสียรวมไปในตัวซึ่งจะช่วยลดมลพิษในน้ำได้อีกทางหนึ่ง
            ทั้งนี้ พืช ที่นำมาปลูก เป็นพืชน้ำที่หาง่ายในท้องถิ่น เช่น ธูปฤษี กกกลม ผักตบชวา
            เป็นต้น และในปี พ.ศ. 2554
            ทางนิคมฯได้ปลูกพืชน้ำเพิ่มเติมเพื่อเพิ่มประสิทธิภาพการทำงานของ Wetland
            ให้มีเพิ่มมากยิ่งขึ้น

  2.2 การเป็นที่ปรึกษาด้านสิ่งแวดล้อม เช่น งานให้ความรู้ด้านการจัดการระบบบำบัดน้ำเสีย
  โดยให้ความรู้กับผู้ประกอบการ และชุมชน
  ทั้งนี้เนื่องจากนิคมฯมีบุคคลากรที่มีความรู้ด้านการจัดการสิ่งแวดล้อมจึงทำให้สามารถคอยให้ความช่วยเหลือในการให้องค์ความรู้ในเรื่องการจัดการมลพิษทางน้ำ
  และรวมถึงการจัดการเพื่อปรับปรุงคุณภาพสิ่งแวดล้อมให้กับผู้ประกอบการในนิคมฯ
  และรวมถึงชาวบ้านในชุมชนที่อยู่ในบริเวณที่ติดกับนิคมฯ
  และซึ่งพนักงานของบริษัทฯจะคอยออกตรวจสอบคุณภาพสิ่งแวดล้อมอย่างต่อเนื่องเป็นระยะๆรวมถึงการเข้าพบชาวบ้านเพื่อติดตามสอบถามถึงผลกระทบกับชาวบ้านในชุมชนอีกทั้งให้คำแนะนำกับชาวบ้านในกรณีที่พบสิ่งผิดปกติ
  โดยในปี พ.ศ. 2554 ทางนิคมฯได้ให้การแนะนำวิธีการบำบัดน้ำเสียของโรงงาน YUASA
  ซึ่งทำให้ผู้ควบคุมระบบบำบัดน้ำเสียของโรงงานเพื่อมีความรู้ความเข้าใจในการปฏิบัติงานเพิ่มมากขึ้น

  2.3
  การปลูกป่าเฉลิมพระเกรียติซึ่งนิคมฯได้ให้การสนับสนุนโดยได้ร่วมกับหน่วยงานราชการและประชาชนโดยรอบนิคมฯในการเพิ่มพื้นที่สีเขียวให้กับชุมชน
  เพื่อเป็นการหนทางหนึ่งในการช่วยลดคาร์บอนไดออกไซด์
  และเป็นการส่งเสริมให้พนักงานเกิดความตระหนักในการช่วยกันอนุรักษ์สิ่งแวดล้อม โดยในปี
  พ.ศ. 2554
  ทางนิคมฯได้สนับสนุนทั้งงบประมาณและพนักงานในการเข้าร่วมโครงการปลูกป่าในช่วงวันเฉลิมพระชนมพรรษาสมเด็จพระนางเจ้าพระบรมราชินีนาถในช่วงเดือนสิงหาคม
  นอกจากนี้ นิคมฯได้ดำเนินการปลูกต้นไม้เพิ่ม เช่น ต้นสะเดา และมะม่วงรอบโครงการ นิคมฯ
  และกำหนดให้พื้นที่ที่ปลุกต้นไม้เป็นเขตลดผลกระทบ (Buffer Zone)

  2.4 การเฝ้าระวังร่วมกับชุมชน เรื่องการกำจัดขยะทั่วไป/ขยะมูลฝอย ที่ผิดวิธี โดย หาก
  พบว่ามีการนำขยะไปทิ้งในที่ไม่ได้รับอนุญาตจากหน่วยงานราชการ
  จะแจ้งให้ผู้นำขยะไปทิ้งนั้นให้นำขยะกลับไปกำจัดให้ถูกต้อง โดยในปี พ.ศ. 2554
  ทางนิคมฯได้ร่วมกับการนิคมอุตสาหกรรมแห่งประเทศไทย (กนอ.) และเจ้าหน้าที่ท้องถิ่น
  ออกสำรวจการลักลอบทิ้งกากอุตสาหกรรมในพื้นที่ตำบลแปลงยาว
  และร่วมเป็นหน่วยงานในการเฝ้าระวังการลักลอบการทิ้งขยะโดยไม่ได้รับอนุญาต
  โดยเฉพาะอย่างยิ่งการร่วมเฝ้าระวังโรงงานผู้ประกอบการในนิคมอุตสาหกรรม

  2.5 การมีส่วนร่วมกับประชาชนในการกำกับโรงงานในนิคมอุตสาหกรรม
  (โครงการธงขาวดาวเขียว) ตามแผนปฏิบัติการรับผิดชอบต่อสังคม
  ประจำปีของการนิคมอุตสาหกรรมแห่งประเทศไทย (กนอ.) โดยได้จัดผู้แทนเข้าร่วมโครงการฯ
  เพื่อสร้างความสัมพันธ์ที่ดีระหว่างผู้ประกอบการ ชุมชนโดยรอบนิคมฯ ในการจัดการสิ่งแวดล้อม
  และเพื่อทำให้เกิดทัศนคติที่ดีต่อการดำเนินงานของนิคมฯ โดยในปี พ.ศ. 2554
  ได้เข้าร่วมตรวจเยี่ยมชมโรงงานไทยนัน เฟอรัส เมทอล ซึ่งเป็นโรงงานที่ผลิตตะกั่วใช้แล้ว
  นำมาหลอมใหม่โดยจัดว่าเป็นโรงงานที่อยู่ในกลุ่มเสี่ยงที่จะก่อให้เกิดผลกระทบต่อสิ่งแวดล้อมอย่างรุนแรงได้
  โดยในการเยี่ยมชมทางเจ้าหน้าที่ของนิคมฯได้แลกเปลี่ยนองค์ความรู้ในเรื่องการแก้ไขป้องกันลักษณะปัญหาสิ่งแวดล้อมของโรงงาน
  และทางโรงงานได้แสดงให้เห็นถึงความตั้งใจในการแก้ไขป้องกันปัญหารวมทั้งปรับปรุงจุดต่างๆที่อาจก่อให้เกิดปัญหาอย่างต่อเนื่อง
  ซึ่งนับได้ว่าโครงการนี้เป็นประโยชน์ต่อการอยู่ร่วมกันของชุมชนกับโรงงานอุตสาหกรรม
  และจะมีการดำเนินโครงการนี้อย่างต่อเนื่องต่อไป

  2.6 การมีส่วนร่วมกับชมรมรักษ์สิ่งแวดล้อม ตำบลหัวสำโรง ซึ่งถูกจัดตั้งขึ้นโดย
  อบต.หัวสำโรงและอบต.แปลงยาว
  อันมีวัตถุประสงค์เพื่อรักษาคุณภาพสิ่งแวดล้อมในพื้นที่ไม่ให้ได้รับผลกระทบจากกิจกรรมต่างๆ
  ไม่ว่าจะจากในนิคมฯหรือนอกนิคมฯ โดยในปี พ.ศ. 2554
  ทางนิคมฯได้ให้การสนับสนุนในการนำตะกอนดินในคลองวังด้วนบริเวณ จุดบรรจบ  สะพานไม้
  คลองวังด้วน ไปตรวจหาค่าโลหะหนัก เป็นต้น
  อีกทั้งให้การสนับสนุนในการเฝ้าระวังการที่โรงงานบางโรงอาจไม่ปฏิบัติตามกฎหมายด้านสิ่งแวดล้อม
  โดยทางชมรมจะการดำเนินงานอย่างต่อเนื่อง
  เพื่อให้เป็นการพัฒนาที่ยั่งยืนทางบริษัทฯจะยังคงแสวงหาแนวทางอันเหมาะสมกับองค์กรเพิ่มเติมเพื่อใช้เป็นแนวทางในการที่รับผิดชอบต่อสังคมและสิ่งแวดล้อมเพื่อให้เศรษฐกิจสามารถเติบโตได้อย่างมั่นคงต่อไป

4.4 การเปิดเผยข้อมูลและความโปร่งใส

  คณะกรรมการของบริษัทให้ความสำคัญต่อการเปิดเผยข้อมูลที่เกี่ยวข้องกับบริษัทฯ เป็นอย่างมาก
  ทั้งข้อมูลทางด้านการเงิน ผลการดำเนินงาน และข้อมูลที่มิใช่ทางด้านการเงิน
  ตลอดจนข้อมูลสำคัญที่อาจมีผลกระทบต่อราคาหลักทรัพย์ของบริษัทฯ
  ต้องสามารถเปิดเผยได้อย่างถูกต้อง โปร่งใส และตรวจสอบได้ โดยบริษัทฯ
  ได้จัดทีมงานเพื่อให้ข้อมูลแก่นักลงทุนและได้เผยแพร่ข้อมูลข่าวสารต่างๆ
  ให้แก่ผู้ที่เกี่ยวข้องได้รับทราบ โดยผ่านช่องทางและสื่อการเผยแพร่ข้อมูลต่างๆ
  ของตลาดหลักทรัพย์ฯ รวมทั้งเผยแพร่ข้อมูลในรายงานประจำปีของบริษัทฯ
  และคณะกรรมการได้กำกับให้ฝ่ายบริหารเปิดเผยข้อมูลอย่างครบถ้วน ตรงต่อความเป็นจริง
  เชื่อถือได้ และทันเวลา
  ทั้งยังมีการประเมินประสิทธิภาพของกระบวนการเปิดเผยข้อมูลเป็นประจำ พร้อมกันนี้บริษัทฯ
  ยังมีการเปิดเผยบทบาทและหน้าที่ของคณะกรรมการ
  รวมทั้งจำนวนครั้งของการประชุมและนโยบายการจ่ายค่าตอบแทนแก่กรรมการและผู้บริหารไว้ในรายงานฉบับนี้แล้ว

4.5 ความรับผิดชอบของคณะกรรมการ

  โครงสร้างคณะกรรมการ

  บริษัทฯ ได้กำหนดวิธีการสรรหาคณะกรรมการอย่างเป็นทางการ และโปร่งใส
  โดยได้เปิดเผยรายชื่อกรรมการ ประวัติ คุณวุฒิ ประสบการณ์ การถือหุ้นในบริษัทฯ
  และข้อมูลที่เป็นประโยชน์ผ่านช่องทางต่างๆ เช่น รายงานประจำปีของบริษัทฯ เป็นต้น บริษัทฯ
  ได้กำหนดรายชื่อและตำแหน่งคณะกรรมการไว้อย่างชัดเจน ซึ่งปัจจุบันบริษัทฯ มีกรรมการจำนวน
  9 ท่าน ประกอบด้วยกรรมการที่เป็นอิสระและกรรมการจากภายนอกจำนวน 4 ท่าน และบริษัทฯ
  มีนโยบายการเลือกบุคคลมาเป็นกรรมการดังนี้

  (1) ประธานกรรมการของบริษัทฯ ไม่ได้เป็นบุคคลเดียวกับกรรมการผู้จัดการ
  และได้มีการแบ่งแยกหน้าที่และความรับผิดชอบในการกำกับดูแลและบริหารงานอย่างชัดเจน

  (2) กรรมการบริษัทได้พิจารณาถึงความเหมาะสมในการรับเป็นกรรมการบริษัทอื่น
  ในจำนวนที่ทำให้เข้าร่วมประชุมคณะกรรมการ และการติดตามการดำเนินงานของบริษัทฯ
  ได้โดยต่อเนื่อง
  นอกจากนั้นกรรมการของบริษัทไม่รับเป็นกรรมการในบริษัทอื่นที่ก่อให้เกิดความขัดแย้งทางผลประโยชน์กับบริษัทฯ

  (3) กรรมการผู้จัดการของบริษัทฯ
  ได้ดำรงตำแหน่งกรรมการผู้จัดการของบริษัทจดทะเบียนเพียงแห่งเดียว
  เพื่อให้มีเวลาที่เพียงพอในการบริหารบริษัทฯ ให้เป็นไปตามวัตถุประสงค์ที่กำหนดไว้

  คณะกรรมการชุดย่อย

  คณะกรรมการชุดย่อยควรประกอบด้วยกรรมการอิสระอย่างน้อย 1 ใน 3 ของกรรมการทั้งคณะ
  คณะกรรมการชุดย่อยของบริษัทฯ ได้แก่ คณะกรรมการตรวจสอบ
  ประกอบด้วยกรรมการอิสระจำนวน 3 ท่าน
  เพื่อทำหน้าที่ถ่วงดุลและตรวจทานการบริหารงานของบริษัทฯ
  เพื่อป้องกันไม่ให้เกิดการผูกขาดกับบุคคลหรือกลุ่มใดกลุ่มหนึ่ง
  ส่วนคณะกรรมการพิจารณาค่าตอบแทนและคณะกรรมการสรรหายังอยู่ระหว่างการสรรหา
  และเพื่อความโปร่งใสและเป็นอิสระในการปฏิบัติหน้าที่
  ประธานคณะกรรมการไม่ทำหน้าที่เป็นประธานหรือสมาชิกในคณะกรรมการชุดย่อย
  เพื่อให้การทำหน้าที่ของคณะกรรมการชุดย่อยมีความเป็นอิสระอย่างแท้จริง

  บทบาท หน้าที่ และความรับผิดชอบ

  คณะกรรมการมีหน้าที่พิจารณา
  และให้ความเห็นชอบในเรื่องที่สำคัญเกี่ยวกับการดำเนินงานของบริษัทฯ รวมทั้งกำกับ ควบคุม
  ดูแลให้ฝ่ายจัดการดำเนินงานตามนโยบาย
  และแผนงานที่กำหนดไว้อย่างมีประสิทธิภาพและประสิทธิผล
  และคณะกรรมการต้องเข้ารับการฝึกอบรมอย่างน้อยในหลักสูตร Director Accreditation
  Program (DAP) เกี่ยวกับบทบาท หน้าที่ และทักษะของการเป็นกรรมการ
  รวมทั้งมีการส่งเสริมให้ผู้บริหารและพนักงานทุกท่านเข้าใจถึงมาตรฐานด้านจริยธรรมที่บริษัทฯ
  ใช้ในการดำเนินธุรกิจ และสามารถนำมาใช้ให้เป็นประโยชน์ในการปฎิบัติงานได้

  ด้านระบบการควบคุมและการตรวจสอบภายใน บริษัทฯ
  ได้จัดให้มีระบบควบคุมภายในที่มีประสิทธิภาพ ทั้งในระดับบริหารและระดับปฏิบัติงาน
  และได้กำหนดขอบเขตภาระหน้าที่
  อำนาจการดำเนินการของผู้ปฏิบัติงานรวมทั้งผู้บริหารไว้อย่างชัดเจน
  มีการควบคุมดูแลการใช้ทรัพย์สินของบริษัทฯ ให้เกิดประโยชน์อย่างเต็มที่
  และมีการแบ่งแยกหน้าที่ผู้ปฏิบัติงาน ผู้ติดตามควบคุมและประเมินผลออกจากกัน
  เพื่อให้เกิดการถ่วงดุลและตรวจสอบระหว่างกันอย่างเหมาะสม
  นอกจากนี้ยังมีการควบคุมภายในที่เกี่ยวกับระบบการเงินการบัญชีที่รัดกุมและเพียงพอ

  การประชุมคณะกรรมการ

  คณะกรรมการบริษัทกำหนดให้มีการประชุมอย่างสม่ำเสมออย่างน้อยทุกๆ 3 เดือน
  โดยมีการกำหนดวาระการประชุมอย่างชัดเจนเกี่ยวกับเรื่องเพื่อทราบหรือเรื่องเพื่ออนุมัติ บริษัทฯ
  ได้จัดส่งหนังสือเชิญประชุมพร้อมระเบียบวาระการประชุมและเอกสารประกอบการประชุม
  ไปยังกรรมการล่วงหน้าอย่างน้อย 7 วัน ก่อนวันประชุม
  เพื่อให้กรรมการมีเวลาในการพิจารณาศึกษาวาระการประชุมและเอกสารประกอบการประชุม
  โดยปกติแล้วระยะเวลาในการประชุมแต่ละครั้งจะใช้เวลาประมาณ 2-3 ชั่วโมง
  โดยประธานการประชุมได้ทำหน้าที่จัดสรรเวลาอย่างเพียงพอ
  เพื่อให้ฝ่ายบริหารนำเสนอเอกสารหรือข้อมูลรวมทั้งอภิปรายในประเด็นสำคัญและให้คณะกรรมการบริษัทแสดงความคิดเห็นอย่างอิสระ
  โดยคำนึงถึงผลประโยชน์ของผู้ถือหุ้นและผู้มีส่วนเกี่ยวข้องอย่างเป็นธรรม

  บริษัทฯ ได้ทำการจดบันทึกรายละเอียดของการประชุมเป็นลายลักษณ์อักษร
  จัดทำรายงานการประชุม
  และจัดเก็บรายงานการประชุมที่ผ่านการตรวจสอบจากผู้บริหารและกรรมการ
  พร้อมกับการลงนามของประธานการประชุมอย่างเรียบร้อย ซึ่งผู้เกี่ยวข้องสามารถตรวจสอบได้

  การประเมินตนเองของคณะกรรมการ

  คณะกรรมการของบริษัทจัดให้มีการประเมินผลการปฏิบัติงานเป็นประจำทุกปี
  เพื่อให้คณะกรรมการร่วมกันพิจารณาผลงานและปัญหา เพื่อการปรับปรุงแก้ไขในครั้งต่อไป

  ค่าตอบแทน

  บริษัทฯ ได้กำหนดค่าตอบแทนคณะกรรมการตามหลักและนโยบายของบริษัทฯ ด้วยความโปร่งใส
  ตามหน้าที่และความรับผิดชอบของคณะกรรมการ ภายในกรอบที่ได้รับอนุมัติจากที่ประชุมผู้ถือหุ้น
  และเพื่อประโยชน์สูงสุดของบริษัทฯ

  การพัฒนากรรมการและผู้บริหาร

  คณะกรรมการทุกคนเข้าใจหน้าที่ ความรับผิดชอบและลักษณะการดำเนินธุรกิจของบริษัทฯ
  โดยบริษัทฯ
  มีนโยบายและวิธีการให้ความรู้แก่กรรมการปัจจุบันอย่างต่อเนื่องทั้งยังส่งเสริมให้ความรู้แก่ผู้บริหารและผู้ที่เกี่ยวข้องในระบบการกำกับดูแลกิจการของบริษัทฯ
  มีแผนสืบทอดงานและพัฒนาผู้บริหาร โดยมีการฝึกอบรมให้ความรู้
  และจัดให้มีแผนการพัฒนางานเพื่อประโยชน์ในการสืบทอดงานโดยให้มีการรายงานเป็นประจำทุกปีถึงสิ่งที่ได้ทำในระหว่างปี

  5. การดูแลเรื่องการใช้ข้อมูลภายใน

บริษัทฯ มีมาตรการป้องกันไม่ให้กรรมการ ผู้บริหารและพนักงาน นำข้อมูลภายในของบริษัทฯ
ไปใช้เพื่อประโยชน์ส่วนตัวหรือนำออกนอกบริษัทฯ ก่อนได้รับอนุญาต
รวมทั้งห้ามนำข้อมูลงบการเงินหรือข้อมูลอื่นที่รับทราบเปิดเผยแก่บุคคลภายนอกหรือผู้ที่มีส่วนเกี่ยวข้อง
ตลอดจนห้ามทำการซื้อขายหลักทรัพย์โดยเฉพาะในช่วง 1 เดือนก่อนที่งบการเงิน
จะถูกเผยแพร่ต่อสาธารณชน โดยกำหนดให้กรรมการและผู้บริหารรายงานต่อบริษัทฯ
ทุกครั้งที่มีการซื้อขายหลักทรัพย์ของบริษัทฯ
และมีมาตรการตรวจสอบดูแลไม่ให้มีการนำข้อมูลภายในไปใช้เพื่อประโยชน์ส่วนตน
หากมีการตรวจพบก็จะมีการตักเตือนและลงโทษตามที่คณะกรรมการบริหารเห็นสมควร

ในปี พ.ศ. 2554 กรรมการ
และผู้บริหารได้รายงานการเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ปี พ.ศ.2535 ภายใน 3
วันนับจากวันที่มีการเปลี่ยนแปลงการถือหลักทรัพย์ทุกครั้งและแจ้งให้เลขานุการบริษัททราบเพื่อแจ้งให้กรรมการและผู้ที่เกี่ยวข้องรับทราบต่อไป

  6. บุคลากร

6.1 จำนวนพนักงาน ณ วันที่ 31 ธันวาคม 2554 มีทั้งหมด 59 คน แบ่งตามสายงานหลักดังนี้

ฝ่ายบริหาร จำนวน 7 คน

สำนักบริหารและกฎหมาย จำนวน 8 คน

ฝ่ายการตลาด จำนวน 1 คน

ฝ่ายการบัญชี จำนวน 11 คน

ฝ่ายการเงินและการวางแผน จำนวน 2 คน

ฝ่ายวิศวกรรม จำนวน 5 คน

ฝ่ายธุรการ จำนวน 15 คน

ออกแบบโครงการ จำนวน 1 คน

พัฒนาโครงการ จำนวน - คน

ฝ่ายโครงการพิเศษ จำนวน 1 คน

ตรวจสอบภายใน จำนวน 1 คน

นิคมอุตสาหกรรมเกตเวย์ซิตี้ จำนวน 7 คน

6.2 ผลตอบแทนรวมของพนักงานในปี 2554 รวมเป็นจำนวน 51,662,579.42 บาท
ประกอบด้วยเงินเดือน โบนัส และเงินกองทุนสำรองเลี้ยงชีพ

6.3 นโยบายการพัฒนาพนักงาน

บริษัทฯ ส่งเสริมและพัฒนาบุคลากรในทุกระดับงาน โดยมีโครงการและเป้าหมายหลักดังต่อไปนี้

- เพื่อเสริมสร้างและพัฒนาความรู้ความสามารถของพนักงานในทุกระดับชั้นโดย

  1. สนับสนุนให้พนักงานได้รับการศึกษาต่อ ทั้งในระดับปริญญาและสาขาวิชาชีพ
  เพื่อเพิ่มพูนความรู้ความเชี่ยวชาญเฉพาะด้าน อันจะยังประโยชน์ต่อการปฏิบัติงาน

  2. สนับสนุนโครงการจัดอบรมและสัมนาต่างๆ
  ในส่วนที่พนักงานสามารถนำไปใช้ประโยชน์ทั้งในส่วนงานที่รับผิดชอบเฉพาะตน
  และเพื่อประโยชน์ต่อสังคมและเศรษฐกิจ

- เพื่อส่งเสริมขวัญและกำลังใจของพนักงาน รวมทั้งสร้างความเป็นอันหนึ่งอันเดียวกันโดย

  1. จัดให้มีกิจกรรมสัมพันธ์ภายในองค์กร เช่น การจัดงานรื่นเริงประจำปี กีฬาเชื่อมความสามัคคี
  การทัศนาจร เพื่อให้พนักงานทุกระดับชั้นมีกิจกรรมบันเทิงร่วมกัน
  สร้างเสริมความสัมพันธ์อันดีต่อกัน

  2. ให้การส่งเสริมพนักงานที่ปฏิบัติหน้าที่และมีความรับผิดชอบ
  ต่องานที่ได้รับมอบหมายอย่างเต็มกำลังความสามารถ จนทำให้งานสำเร็จลุล่วงเป็นที่น่าพอใจ

  3. ปรับปรุงงานสวัสดิการให้เกิดประโยชน์สูงสุดกับพนักงาน เช่น
  จัดให้มีการประกันการเสียชีวิตอันเนื่องมาจากอุบัติเหตุ และเงินช่วยเหลือพิเศษในโอกาสต่างๆ